**Venttiilikytkentä GEMÜ 4242 räjähdysvaarallisille alueille**

**Venttiilien älykäs ohjaus**

**Venttiilikytkennällä GEMÜ 4242 on ATEX-hyväksyntä AS-liittymässä ja DeviceNet-kenttäväyläjärjestelmissä käyttöä varten.**

Venttiilikytkentä GEMÜ 4242 soveltuu erilaisiin teollisiin työympäristöihin ja kaikkiin yleisiin prosessiympäristöihin. Se täyttää myös erityisvaatimukset koskien sovellusalojen räjähdyssuojausta, kuten ATEX, IECEx ja NEC, joita vastaavat hyväksynnät venttiilikytkennälle GEMÜ 4242 on myönnetty.

Lisäksi venttiilikytkentä GEMÜ 4242 soveltuu erilaisiin sähköliitäntäskenaarioihin. Näihin lukeutuvat IO-Link-tiedonsiirto sekä integrointi moderneihin kenttäväyläjärjestelmiin, kuten AS-liittymä tai DeviceNet. Lisäksi yhteensopivuus aikaisempien versioiden kanssa eli ns. alaspäin-yhteensopivuus on taattu: erilaisiin AS-liittymäprofiileihin integrointimahdollisuuden ansiosta myös vanhempien laitteistojen jälkiasennustyöt onnistuvat mainiosti.

Venttiilikytkennän GEMÜ 4242 suunnittelussa on painotettu helppokäyttöisyyttä. Mikroprosessoriohjatut toiminnot sekä älykkäät ja käyttäjäystävälliset ohjelmointirutiinit helpottavat siten venttiilien käyttöönottoa ja huoltoa.

Venttiilikytkennän GEMÜ 4242 ATEX-hyväksynnän myötä GEMÜ laajentaa räjähdysaluekäyttöön erilaisissa teollisissa käyttöympäristöissä ja prosessiympäristöissä tarkoitettujen tuotteidensa valikoimaa.